

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΓΡΑΦΕΙΟ ΔΗΜΑΡΧΟΥ

 Λευκάδα, 20.03.25

Ανακοίνωση

Ο Δήμαρχος Λευκάδας, Ξενοφών Βεργίνης, με ιδιαίτερη χαρά ενημερώνει την ίδρυση Πανεπιστημιακού Τμήματος στη Λευκάδα, με τίτλο **«Προγραμματισμός Ηλεκτρονικών Υπολογιστών»** του **Πανεπιστημίου Ιονίων Νήσων**. Σήμερα ο Πρύτανης κ. Ανδρέας Φλώρος, κατά τη συνεδρίαση της **Περιφερειακής Ένωσης Δήμων Ιονίων Νήσων (ΠΕΔ-ΙΝ)** στην Κέρκυρα, ανακοίνωσε την ίδρυση του Πανεπιστημιακού Τμήματος.

 Ο Δήμαρχος Λευκάδας εξέφρασε προς τον Πρύτανη κ. Φλώρο τις θερμές του ευχαριστίες για τις πολύτιμες προσπάθειές του, ενώ παράλληλα υπογράμμισε την ουσιαστική συμβολή του **Βουλευτή Λευκάδας, κ. Αθανάσιου Καββαδά**, στην επίτευξη του σημαντικού αυτού στόχου.

Η ίδρυση του Πανεπιστημιακού Τμήματος αποτελεί σταθμό στην ενίσχυση της πανεπιστημιακής εκπαίδευσης στη Λευκάδα και συμβάλλει ουσιαστικά στην ακαδημαϊκή , κοινωνική και οικονομική ανάπτυξη του νησιού μας.

Από το Γραφείο Δημάρχου